I.	Výročná správa o činnosti Fondu detí a mládeže za rok 2001

Realizácia zhodnotenia majetku SR v správe FDaM 
V zmysle novely zákona č.220/2000 o Fonde detí a mládeže (ďalej len  FDaM) 21.1.2001 uplynula polročná lehota na základe ktorej boli k uvedenému dátumu zo zákona zrušené niektoré, tzv. nevýhodné zmluvy, ktoré boli v minulosti uzavreté medzi FDaM a nájomcami. FDaM následne začal preberať objekty, v ktorých skončili nájomné vzťahy. 
Preberanie objektov narazilo v niektorých prípadoch na nekorektné konanie zo strany nájomcov. V rekreačnom zariadení Upohlav, ktoré sa nachádza blízko Považskej Bystrice a  uznesením vlády SR prešlo na Nadáciu mládeže Slovenska (ďalej len NMS), došlo zo strany bývalých nájomcov k odcudzeniu kompletného inventáru hotela. Pri niektorých ďalších objektoch nájomcovia odmietli odovzdať zariadenia FDaM a FDaM  preto podal žaloby na vypratanie nehnuteľnosti (ide o Ymca-Ex s.r.o., Irve s.r.o., Euro-Mipa a.s., Euro-Building a.s.  a  Sureco s.r.o.). Okrem toho podal FDaM tiež z dôvodu neumožneného prístupu do budovy a obmedzenia výkonu vlastníckeho práva pri ktorých hrozila FDaM  škoda návrhy na  vydanie predbežného opatrenia voči spoločnosti Ymca-Ex s.r.o. a Euro-Building a.s. V druhom prípade bolo návrhu súdom vyhovené, odporca však podal odvolanie. Voči FDaM je v súčasnom období vedených 6 súdnych sporov vo veci vydania predbežného opatrenia (Ymca-Ex s.r.o., Euro-Mipa a.s., Euro-Building a.s. MJM Style s.r.o., Leco – občianske združenie). Vo všetkých prípadoch bolo vydané uznesenie o nariadení predbežného opatrenia voči FDaM. Voči týmto uzneseniam boli podané odvolania o ktorých ku dnešnému dňu nebolo doposiaľ rozhodnuté. Súdy uložili v troch prípadoch navrhovateľom podať určovaciu žalobu o platnosť nájomnej zmluvy, ktorá bola ex-lege zrušená novelou zákona o FDaM. Ani v jednom prípade súd o určení, či nájomný vzťah trvá, nerozhodol. V jednom prípade, konkrétne so spoločnosťou Sureco s.r.o., sa FDaM podarilo mimosúdne vysporiadať a táto vypratala prenajaté priestory 
	 V priebehu realizácie plánu  zhodnotenia majetku získal FDaM a Ministerstvo školstva SR (ďalej len MŠ SR) informácie, že údajne časť nájomcov sa predložením falošných, či antidatovaných odsúhlasení investícií vysoko nad ich skutočnú hodnotu, pokúsi dať FDaM  do konkurzu. Vzhľadom na túto skutočnosť navrhol minister školstva urýchliť pôvodný plán obsiahnutý v „Koncepcii ďalšieho rozvoja FDaM“ a predložil vláde SR na schválenie návrh na prevedenie časti majetku štátu v správe FDaM na NMS. Vláda SR tento návrh schválila uznesením č. 714/2001 zo dňa 18.7.2001 
Nebezpečenstvo konkurzu v zmysle novely zákona č. 328/1991 Zb. o konkurze                a vyrovnaní voči FDaM vyplývalo z týchto skutočností: FDaM je podľa novely zákona                 č. 220/2000 povinný šesť mesiacov po vyprataní a vydaní nehnuteľnosti vyplatiť investície vykonané nájomcom na predmete nájmu. V polovici roku 2001 FDaM odsúhlasil technické zhodnotenie vo výške 533 380,90 Sk pričom z minulosti eviduje ďalšie odsúhlasené                a schválené technického zhodnotenie vo výške 16 649 940,50 Sk. Na bývalý manažment fondu boli podané v tejto súvislosti trestné oznámenia, ktoré boli vyšetrovateľom uložené. Ďalšie investície a opravy nad rámec bežnej údržby v nájomcami deklarovanej výške               18 496 000 Sk sú v štádiu preverovania a znaleckého dokazovania. Vzhľadom na fakt, že FDaM sa nepodarilo odpredajmi objektov zabezpečiť dostatok finančných prostriedkov na krytie prípadných pohľadávok zo strany bývalých nájomcov vznikla možnosť, že nájomcovia podajú návrh na konkurz voči FDaM. Riziká tejto možnosti boli v znemožnení faktického fungovania FDaM a zastavení realizácie preberania budov a transformácie majetku. 
Najväčším rizikom však bolo uplatnenie zákazu scudzenia budov formou predbežných opatrení na súdoch, ktoré by naďalej znemožnili realizovať odpredaje a takto získať prostriedky na vyplatenie investícii a realizáciu zámeru vyplývajúceho z Koncepcie rozvoja FDaM. Majetok FDaM by sa tak dostal do dlhodobej patovej situácie, ktorá by znemožnila využívať tento majetok v prospech detí a mládeže.
Komplexné vyhodnotenie výberových konaní na predaj majetku SR v správe FDaM            (príloha č. 4).

Zaradenie FDaM do systému štátnej politiky voči mládeži
Druhým nemenej významným dôvodom prevodu časti majetku štátu v správe FDaM do NMS bolo vytvorenie novej, transparentnej bázy správy majetku, nezaťaženej záväzkami         a nevysporiadanými záležitosťami z minulosti, ktorá bude môcť ďalej a bez záväzkov realizovať zámer v pôvodnej „Koncepcii rozvoja FDaM.“ Vo FDaM ostali záväzky                      a pohľadávky z minulosti ako aj časť majetku, ktorého výška dostatočne pokrýva aj dnes len odhadované pohľadávky. Z uvedeného dôvodu stratila možnosť vyhlásenia konkurzu na FDaM zmysel, respektíve špekulatívny zámer zablokovania činnosti FDaM by nemal opodstatnenie.

Vzhľadom na skutočnosť, že podstatná časť majetku, ktorého výnos má slúžiť v prospech detí a mládeže je v NMS, FDaM ďalej nepracoval na bode 2. plánu činnosti „Zaradenie FDaM do systému štátnej politiky voči mládeži“ a pristúpil k príprave likvidácie FDaM. 

Úprava právneho postavenia FDaM s cieľom jeho efektívnejšieho fungovania.
Na základe uznesenia vlády SR  č. 248/2001 z 15.3.2001, ktorým vláda SR uložila ministrovi školstva posúdiť opodstatnenosť FDaM a predložiť na rokovanie vlády SR návrh ďalšieho postupu, MŠ SR predložilo vláde na schválenie návrh na prevedenie časti majetku štátu v správe FDaM na NMS a pripravuje návrh zákona o likvidácii FDaM. 
Za najoptimálnejšiu formu transformácie majetku FDaM považovalo MŠ SR vytvorenie nadácie. Podstatou nadácie je účelové združenie majetku. Účelom nadácie je zhromažďovanie vecí, práv a iných majetkových hodnôt (majetku) za určitým verejnoprospešným účelom, ktorý majetok potom nadácia aj na tento účel poskytuje (nakladá s ním za týmto účelom). Nadácia je predurčená na poskytovanie finančnej a inej materiálnej podpory pre dosahovanie (plnenie) rôznych verejnoprospešných cieľov. Uvedené rešpektuje aj v súčasnosti platný zákon č. 207/1996 Z.z. o nadáciách v znení neskorších predpisov, pričom pripravovaná novela tohoto zákona by mala zlepšiť podmienky práce nadácií.
Navrhovateľ – MŠ SR sa priklonil k variantu nadácia, ako najlepšej forme správy majetku a poskytovania zdrojov v prospech detí a mládeže. Pre naplnenie deklarovaných princípov - silnú kontrolu pohybu s majetkom a finančnými prostriedkami a zabezpečenie vplyvu tých, pre ktorých je majetok určený – zástupcov mládežníckych a študentských organizácií sa ako najoptimálnejší variant javilo zriadenie nadácie troma zriaďovateľmi – MŠ SR a štátom oficiálne uznanými zástupcami mládeže a študentov: Radou mládeže Slovenska (RMS) a Študentskou radou vysokých škôl (ŠRVŠ). Títo zakladatelia vložili základné imanie, ktoré tvorí 100 tis. Sk. Problémom bolo postavenie ŠRVŠ, ktorá nie je právnickou osobou a nemôže byť zakladateľom. ŠRVŠ preto na Valnom zhromaždení ŠRVŠ dňa 4.6.2001 vytvorilo občianske združenie ŠRVŠ – občianske združenie (ŠRVŠ-oz), ktorého stanovy zabezpečujú trvalú kontrolu občianskeho združenia zo strany ŠRVŠ.
FDaM nie je medzi zakladateľmi, pretože sa predpokladá jeho postupná likvidácia, vloží však do nadácie časť majetku v správe FDaM. 
Vláda SR uznesením č. 714/2001 zo dňa 18.7.2001 schválila prevod štátu v správe FDaM na NMS (príloha č. 3). Súčasne Ministerstvo školstva SR v spolupráci s FDaM, v súlade s uznesením vlády SR č. 248/2001 z 15.3.2001, po posúdení opodstatnenosti FDaM, spracovali a Úradu vlády SR predložili návrh „Zákona o zrušení FDaM“

Vzťahy s dcérskymi obchodnými spoločnosťami
V akciových spoločnostiach Denník Smena a Vydavateľstvo Smena bola dokončená rekonštrukcia evidencie majetku a účtovnej agendy. Následne FDaM ako 100% akcionár rozhodol o likvidácii spoločností a bol podaný návrh na vstup do konkurzu.
V prípade a.s. Hotely mládeže Slovakia predložil FDaM detí a mládeže vláde SR návrh na bezodplatný prevod akcií HMS a.s. na NMS. 

5. Ukončenie vysporiadania bývalého majetku SZM 
Z dohľadávania majetku bývalého SZM sa podarilo majetkovo–právne vysporiadať podiel v bývalej Združenej prevádzkovej budova v Galante a pozemok v Klokočove. 

ZPB Galanta
Výška podielu bola  1 125 200,-Sk. V roku 2001 došlo k majetkovo-právnemu vysporiadaniu. FDaM získal ďalšie priestory (7 kancelárskych miestností, sklad, malú zasadačku, spoločnú zasadačku).
	
Pozemok Klokočov
Vo veci FDaM proti Slovenskému pozemkovému fondu prebiehali tieto súdne spory: 
a,   o vydanie pozemku – parc. č. 536/1 o výmere 366 321 m2
b,   o neplatnosť dohody a vydanie pozemku - parc. č. 536/6 o výmere 150 000 m2
c,  o vydanie pozemku – parc. č. 536/2 o výmere 9 350 m2
Všetky súdne spory boli prejednávané na Okresnom súde v Michalovciach. Okrem toho prebiehali aj správne konania o zmenu druhu pozemku na Ministerstve pôdohospodárstva SR z podnetu Slovenského pozemkového fondu. Pokračuje sa v súdnom spore o určenie neplatnosti a vydanie pozemku parc.č. 536/6 a o vydanie pozemku parc.č. 536/2.

6. Vydávanie časopisov
Časopisy Zornička a Včielka prešli počas roka 2001 zmenami, ktoré sa týkali nielen zmeny vydavateľa, od 1.1.2001  vydávanie oboch časopisov prešlo z dcérskej spoločnosti HMS a.s. pod správu FDaM,  ale  výrazne sa zvýšila aj  obsahová a grafická úroveň oboch časopisov. 
Časopis Včielka, rozšírením počtu strán o 4 pracovné listy a zmenou na formát A3, poskytoval metodickú pomoc pedagogickým zamestnancom pri vyučovacom procese v materských školách a  hlavne v príprave detí predškolského veku na proces vyučovania v prvej triede základných škôl. Včielka si už tradične udržuje vysokú úroveň obsahovej i grafickej zložky, ktorá ju radí k najčítanejším detským časopisom na Slovensku. Jej úspech vyplýva i z generačného prepojenia čitateľov a faktu, že vstupuje do 45- teho ročníka. 
Časopis Zornička, určený deťom mladšieho školského veku, zaznamenal v tomto ročníku významné zmeny. Počet strán sa rozšíril o 4 strany pracovných listov, ktoré umožňujú pedagógom prvého stupňa základných škôl skvalitniť výuku cudzích jazykov, ako i hravou formou priblížiť tajomstvá matematiky. Časopis Zornička v nastávajúcom roku vstupuje  do 55 –teho ročníka a svojou tradičnou, no modernou formou prináša svojmu čitateľovi stále, trvalé hodnoty.
	Zmena kvality papiera podmienila i zmenu v grafickej úprave oboch časopisov a zároveň mala priaznivý dopad na ich hospodársky výsledok. 
V roku 2001 dosiahol časopis Zornička zisk 256 000 Sk a časopis Včielka 320 000 Sk.   Tieto hospodárske výsledky boli nemalou mierou podporené i dotáciami Ministerstva kultúry  SR a Protidrogového fondu.

7.   Prostriedky poskytované v roku 2001
FDaM detí a mládeže poskytol prostriedky na prenájom mládežníckym a detským organizáciám  za výhodných (nájomných)  podmienok oproti komerčným cenám v Bratislave, v Dubnici nad Váhom, Banskej Bystrici, Považskej Bystrici, Humennom a v Košiciach v celkovej hodnote 1 243 086,10 Sk

Názov zariadenia	Nájomca-
mlád.
organizácia	Komerčný
nájom
m2/rok	Prenajaté
m2	Nájomné
ročné	Výška nájmu
pri komerč.
cene  /Sk	Dotácie poskytnutá MO	
Banská Bystrica
UNIMO

	Združenie ml. rómov
OZ Yesterday
Úsmev ako dar
Sokol	
1500,- Sk	
21,16 m2
10,58 m2
10,58 m2
21,16 m2	
21,16 
10,58
10,58
21,16	
31740,00 
15870,00
15870,00
31740,00	
31718,84
15859,42
15859,42
31718,84	
Dubnica nad Váhom	Mládežnícke centrum D-klub	  600,- Sk	889,54	889,54	533724,00	532834,46	
Košice
Slov. jednoty 10	Úsmev ako dar
Nadácia Dedo	
2835,- Sk 	37,40 m2
13,10 m2	37,40
13,10	106029,00
37138,50	105991,60
37125,40	
Košice
Štefánikova 4	Divadlo Romathan	1200,- Sk	1247 m2	311750,00	1496400,00	1184650,00	
Považská Bystrica	Klub 3000	  800,- Sk	20 m2	20,00	16000,00	15980,00	
Humenné
	Junior Klub	2210,- Sk	17,70 m2	17,70	39117,00	39099,30	
Bratislava
Pražská 11	29
mládežníckych organizácií*1	
3300,- Sk	
1201,3 m2	
1946106,00	
3964290,00	
2018184,00	
Bratislava 
Pražská 11	výpožička zasadacej miestnosti *2	
		0	0	
50000,00	
Bratislava
YMCA	výpožička zasadacej miestnosti *2			0	0	

50000,00	
Spolu				2257944,20		3501030,30	

 *1    - Bratislava: AIESEC Slovakia, Združenie pracujúcej mládeže Slovenska, Rada mládeže 
Slovenska , Pionier SR, Hnutie kresťanských spoločenstiev detí, Študentská sieť , Strom života,  Slovenský skauting, Slovenský skauting – Bratislavská skautská rada, Ideálna mládežnícka aktivita, Republikové centrum zväzu telesne postihnutej mládeže, Združenie kresťanských spoločenstiev mládeže, Pionier  SR,  Inex Slovakia, Amavet,  Folklórna únia na Slovensku, Fénix, Fly Vertical – klub alternatívnych športov, MOP - Mládežnícke občianske politické združenie,  Vitalis – občianske združenie, Slovenská nádej dieťaťa,  Ageus ,  Mládež s misiou, Živica, Veronika, Protidrogový FDaM, Strana demokratickej ľavice,  Študentská sieť,  Slovenské koordinačné centrum Zväzu mladých
*2 Bratislava – Pražská – Habio Sociálne a kultúrne združenie, Veronika, Protidrogový FDaM, AISEC, Hnutie kresťanských spoločenstiev detí,
Bratislava – YMCA - YMCA na Slovensku, Občianske združenie YMCA  Bratislava, OZ Návrat, Albatros, Rada mládeže Slovenska, OZ Viva Network, Združenie klubov detí a mládeže na Slovensku